ونزوئلادا، اؤزونو موقتی پرزیدنت اعلان ائدن میللی مجلیس باشقانی خوان گوایدونون توخونولمازلیغی لغو ائدیلدی.
آمریکا آمریکا باشدا اولماقلا بیر چوخ غرب و لاتین آمریکا اؤلکه‌سی‌نین دستگی ایله اؤلکه‌سینده اوردونون دستگینی آلا‌راق کوچه حرکت‌لری ایله حکومتی دییشدیرمه‌یه چالیشان گوایدو حاقیندا آچیلان قانونی پروسه ایشلمه‌یه داوام ائدیر.
اؤلکه‌دکی تک مشروع یاساما اورقانی قوروجو مجلیس، عالی عدالت محکمه‌سی یاساما اورقانی قوروجو مجلیس باشقانی مایکل مورنونون "گوایدونون توخونولمازلیغی‌نین قالدیریلماسی" طلبینی گؤروشمک اوچون دیوسدادو کابلو باشقانلیگی ایله فوق ا‌لعاده توپ‌لاشدی.
ایجلاسدا، گوایدونون توخونولمازلیغی‌نین "یورد خاریجینه چیخما قاداغاسینا باخمایا‌راق، کولومبیایا کئچمه‌سی" سببین‌دن آچیلان قانونی پروسه اوچون قالدیریلماسی طلبی، میللت وکیل‌لرین هامی‌سی‌نین دستگی ایله قبول ائدیلیب.
عالی عدالت محکمه‌سی‌نین، آنجنین بو قراری سونراسی محکمه پروسه‌نی باشلاماسی گؤزلنیلیر.
باشکند کاراکاسدا 23 ژانویه‌ده کئچیریلن میتینگده آند ایچه‌رک اؤزونو موقتی پرزیدنت اعلان ائدن گوایدو، آمریکانین کولومبیایا توپلادیغی "اینسانی یاردیم" ماتریال‌لاری‌نین 23 فوریه‌ده ونزوئلایا وئریلمه‌سی تلاشین‌دان بیر گون اوّل کولومبیایا کئچمیشدی.
کولومبیا‌لی غیری-قانونی سیلاح‌لی قروپ‌لارین سرحدده نظارت ائتدیگی یول‌لاردان کئچدیگی قیمتلن‌دیریلن گوایدو، کولومبیایا ونزوئلا اوردوسونون دستگی ایله گئتدیگینی ایره‌لی سورموشدو.
بو اؤلکه‌نین آردین‌دان برزیل، پاراگوئه، آرژانتین و اکوادورو زیارت ائدن گوایدو، 4 مارسدا ونزوئلایا قاییتمیش و پروبلم‌سیز بیر شکیلده گیرمیشدیر.
